CELEX: 32007R1498
Language: hu
Date: 2007-12-18 00:00:00
Title: A Bizottság 1498/2007/EK rendelete ( 2007. december 18. ) az AKCS/TOT vagy az EK/TOT vegyes származású cukor, illetve cukor- és kakaókeverékekre vonatkozó behozatali engedélyek kiadásának egyedi részletes szabályairól

19.12.2007   
            
            
               HU
            
            
               Az Európai Unió Hivatalos Lapja
            
            
               L 333/6
            
         
      A BIZOTTSÁG 1498/2007/EK RENDELETE
   
   (2007. december 18.)
   az AKCS/TOT vagy az EK/TOT vegyes származású cukor, illetve cukor- és kakaókeverékekre vonatkozó behozatali engedélyek kiadásának egyedi részletes szabályairól
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösség és a tengerentúli országok és területek társulásáról szóló, 2001. november 27-i 2001/822/EK tanácsi határozatra (a továbbiakban: „tengerentúli társulási határozat”) (1) és különösen annak III. melléklete 6. cikke (4) bekezdésének ötödik albekezdésére,
   mivel:
   
               (1)
            
            
               A 2001/822/EK határozat a 17. árucsoportba, illetve a 1806 10 30 és a 1806 10 90 KN-kód alá tartozó termékek esetében – a fent említett határozatban megállapított mennyiségekre – lehetővé teszi az AKCS/TOT vagy az EK/TOT vegyes származást.
            
         
               (2)
            
            
               Az AKCS/TOT vagy az EK/TOT vegyes származású cukor, illetve cukor- és kakaókeverékekre vonatkozó behozatali engedélyek kiadásának részletes szabályairól szóló, 2002. január 31-i 192/2002/EK bizottsági rendelet (2) a fenti termékek vonatkozásában meghatározta a behozatali engedélyek kiadásának egyedi részletes szabályait annak érdekében, hogy lehetővé váljon a 2001/882/EK határozatban foglalt mennyiségek szükséges ellenőrzése.
            
         
               (3)
            
            
               Az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletet (3) a 2007. január 1-jével kezdődő behozatali vámkontingens-időszakra vonatkozó importengedélyekre kell alkalmazni. Az 1301/2006/EK rendelet különösen a behozatali engedélyek kérelmezéséhez, a kérelmezői minőséghez, valamint az engedélyek kiadásához kapcsolódó részletes szabályokat tartalmazza. Az említett rendelet szerint az engedélyek érvényességi ideje a vámkontingens-időszak utolsó napján jár le. Az 1301/2006/EK rendelet rendelkezéseit az e rendelet által támasztott kiegészítő feltételek sérelme nélkül kell alkalmazni.
            
         
               (4)
            
            
               Ezért helyénvaló alkalmazni a fent említett rendelettel a 192/2002/EK rendeletbe beillesztett szabályokat. Mindazonáltal, szükséges egyes szabályok kiigazítása a kereskedelem különös jellemzőinek figyelembevétele érdekében, mely utóbbiak a 192/2002/EK rendelet tárgyát képezik. Az érthetőség és ésszerűség érdekében a 192/2002/EK rendeletet hatályon kívül kell helyezni, és helyébe új rendeletet kell léptetni.
            
         
               (5)
            
            
               Az e rendeletben foglalt különös rendelkezések sérelme nélkül célszerű alkalmazni a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló, 2000. június 9-i 1291/2000/EK bizottsági rendeletet (4) is.
            
         
               (6)
            
            
               A rendezett irányítás, a spekuláció kiküszöbölése és a hatékony ellenőrzés lehetővé tétele érdekében célszerű pontosabban meghatározni az engedélykérelmek benyújtásának részletes szabályait, illetve az érdekeltek által benyújtandó dokumentumokat. E tekintetben az 1301/2006/EK rendeletben meghatározott elveket szükséges alkalmazni.
            
         
               (7)
            
            
               Helyénvaló pontosítani az érintett termékekre vonatkozó behozataliengedély-kérelem formanyomtatványának különös jellemzőit, továbbá az ilyen behozatal szigorú kezelésének biztosítása érdekében előírni, hogy az engedélyekből származó jogok nem átruházhatók.
            
         
               (8)
            
            
               Ezenkívül célszerű előírni az engedélykérelmek benyújtására és a tagállami illetékes hatóságoknak az engedélyek kiadására nyitva álló határidőkre vonatkozó szabályokat,
            
         ELFOGADTA EZT A RENDELETET:
   1. cikk
   (1)   Amennyiben e rendelet másként nem rendelkezik, az 1291/2000/EK és az 1301/2006/EK rendelet alkalmazandó a 17. árucsoportba, illetve a 1806 10 30 és a 1806 10 90 KN-kód alá tartozó TOT-ból származó termékek, valamint ez utóbbiakkal halmozott AKCS és/vagy EK származású cukor nulla vámtétel mellett történő behozatalára.
   (2)   Az e rendelet alapján kiadott behozatali engedélyek sorszáma 09.4652.
   2. cikk
   E rendelet alkalmazásában a „származó termékek” fogalma és a velük kapcsolatos igazgatási módszerek megegyeznek a 2001/822/EK határozat III. mellékletében meghatározottakkal.
   3. cikk
   (1)   A behozatali engedély legalább 25 tonna mennyiségre vonatkozóan kérelmezhető.
   (2)   A behozatali engedély iránti kérelemhez a következő dokumentumokat kell mellékelni:
   
               a)
            
            
               a TOT hatóságai által kiadott – az I. mellékletben szereplő és az EUR 1 bizonyítványok kiadására jogosult testületek által meghatározott formanyomtatvány-mintának megfelelő – kiviteli engedély;
            
         
               b)
            
            
               annak igazolása, hogy az érintett fél 100 kilogrammonkénti 12 EUR összegű biztosítékot nyújtott.
            
         4. cikk
   A behozatali engedély iránti kérelmen és a behozatali engedélyen szerepelnie kell az alábbi bejegyzéseknek:
   
               a)
            
            
               a 7. rovatban fel kell tüntetni a TOT feladási ország nevét, és az „igen” szó kereszttel jelölendő;
            
         
               b)
            
            
               a 8. rovatban fel kell tüntetni a TOT származási ország nevét, és az „igen” szó kereszttel jelölendő;
            
         
               c)
            
            
               az engedély 20. rovatában a II. mellékletben felsorolt megjelölések egyikének.
            
         5. cikk
   Az 1291/2000/EK rendelet 9. cikkétől eltérve a behozatali engedélyből származó jogok nem átruházhatók.
   6. cikk
   (1)   Az 1301/2006/EK rendelet 6. cikke (1) bekezdésének rendelkezéseitől eltérve az engedélykérelmeket minden év január, április, július és október hónapjának első hét napján lehet benyújtani.
   A kérelmek benyújtására kijelölt fenti hónapokban egy kérelmező csak egy kérelem benyújtására jogosult. Amennyiben egy adott hónap során egy kérelmező egynél több kérelmet nyújt be, a szóban forgó hónap során benyújtott összes kérelmét elutasítják, és a kérelmek benyújtásakor letétbe helyezett biztosítékokat az érintett tagállam javára tartják vissza.
   (2)   Az engedélykérelmekről szóló értesítésekre a kérelmek benyújtását követő 12 hónapon belül a nyolc számjegyű KN-kódok és származási TOT szerinti bontásban kerül sor.
   (3)   A tagállamok a behozatali engedélyeket a kérelmek benyújtásának hónapjában, annak 25. napjától legkésőbb ugyanazon hónap 30-ig adják ki.
   7. cikk
   A behozatali engedélyek az 1291/2000/EK rendelet 23. cikkének (2) bekezdése szerint a tényleges kibocsátás napjától kezdve érvényesek.
   8. cikk
   A 192/2002/EK rendelet hatályát veszti.
   9. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. december 18-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 314., 2001.11.30., 1. o. A legutóbb a 2007/249/EK rendelettel (HL L 109., 2007.4.26., 33. o.) módosított rendelet.
   
      (2)  HL L 31., 2002.2.1., 55. o. A legutóbb a 2031/2006/EK rendelettel (HL L 414., 2006.12.30., 43. o.) módosított rendelet.
   
      (3)  HL L 238., 2006.9.1., 13. o. A 289/2007/EK rendelettel (HL L 78., 2007.3.17., 17. o.) módosított rendelet.
   
      (4)  HL L 152., 2000.6.24., 1. o. A legutóbb az 1423/2007/EK rendelettel (HL L 317., 2007.12.5., 36. o.) módosított rendelet.
   
      I. MELLÉKLET
      A 3. cikk (2) bekezdésének a) pontjában említett kiviteliengedély-minta
      
         
   
   
      II. MELLÉKLET
      A 4. cikk c) pontjában említett bejegyzések:
      
                  —
               
               
                  :
               
               
                  bolgárul
               
               
                  :
               
               
                  Освободено от вносно мито (Решение 2001/822/ЕО, член 35) пореден номер на квотата 09.4652,
               
            
                  —
               
               
                  :
               
               
                  spanyolul
               
               
                  :
               
               
                  Exención de derechos de importación (Decision 2001/822/CE, articulo 35) numero de orden 09.4652,
               
            
                  —
               
               
                  :
               
               
                  csehül
               
               
                  :
               
               
                  Osvobozeno od dovozního cla (Rozhodnutí 2001/822/ES, čl. 35), sériové čislo 09.4652,
               
            
                  —
               
               
                  :
               
               
                  dánul
               
               
                  :
               
               
                  Fritages for importafgifter (artikel 35 i afgorelse 2001/822/EF), løbenummer 09.4652,
               
            
                  —
               
               
                  :
               
               
                  németül
               
               
                  :
               
               
                  Frei von Einfuhrabgaben (Beschluss 2001/822/EG, Artikel 35), Ordnungsnummer 09.4652,
               
            
                  —
               
               
                  :
               
               
                  észtül
               
               
                  :
               
               
                  Impordimaksust vabastatud (otsus 2001/822/EÜ, artikkel 35), järjekorranumber 09.4652,
               
            
                  —
               
               
                  :
               
               
                  görögül
               
               
                  :
               
               
                  Δασμολογική απαλλαγή (απόφαση 2001/822/ΕΚ, άρθρο 35), αύξων αριθμός 09.4652,
               
            
                  —
               
               
                  :
               
               
                  angolul
               
               
                  :
               
               
                  Free from import duty (Decision 2001/822/EC, Article 35), serial No 09.4652,
               
            
                  —
               
               
                  :
               
               
                  franciául
               
               
                  :
               
               
                  Exemption du droit d’importation (Décision 2001/822/CE, article 35), numéro d’ordre 09.4652,
               
            
                  —
               
               
                  :
               
               
                  olaszul
               
               
                  :
               
               
                  Esenzione dal dazio all’importazione (decisione 2001/822/CE, articolo 35), numero d’ordine 09.4652,
               
            
                  —
               
               
                  :
               
               
                  lettül
               
               
                  :
               
               
                  Atbrīvots no importa nodokļa (Lēmuma 2001/822/EK 35. pants), sērijas numurs 09.4652,
               
            
                  —
               
               
                  :
               
               
                  litvánul
               
               
                  :
               
               
                  Atleista nuo importo muito (Nutarimo 2001/822/EB 35 straipsnis), serijos numeris 09.4652,
               
            
                  —
               
               
                  :
               
               
                  magyarul
               
               
                  :
               
               
                  Mentes a behozatali vám alól (2001/822/EK hatarozat, 35. cikk), sorozatszám 09.4652,
               
            
                  —
               
               
                  :
               
               
                  máltaiul
               
               
                  :
               
               
                  Eżenzjoni minn dazju fuq l-importazzjoni (Deċiżjoni 2001/822/KE, Artikolu 35), numru tas-serje 09.4652,
               
            
                  —
               
               
                  :
               
               
                  hollandul
               
               
                  :
               
               
                  Vrij van invoerrechten (Besluit 2001/822/EG, artikel 35), volgnummer 09.4652,
               
            
                  —
               
               
                  :
               
               
                  lengyelül
               
               
                  :
               
               
                  Wolne od przywozowych opłat celnych (decyzja 2001/822/WE art. 35), numer seryjny 09.4652,
               
            
                  —
               
               
                  :
               
               
                  portugálul
               
               
                  :
               
               
                  Isenção de direitos de importação (Decisão 2001/822/CE, artigo 35.o), número de ordem 09.4652,
               
            
                  —
               
               
                  :
               
               
                  románul
               
               
                  :
               
               
                  Scutit de drepturi de import (Decizia 2001/822/CE, articolul 35), nr. de ordine 09.4652,
               
            
                  —
               
               
                  :
               
               
                  szlovákul
               
               
                  :
               
               
                  Oslobodený od dovozného cla (Rozhodnutie 2001/822/ES, čl. 35), sériové čislo 09.4652,
               
            
                  —
               
               
                  :
               
               
                  szlovénül
               
               
                  :
               
               
                  brez uvozne carine (člen 35 Sklepa 2001/822/ES), zaporedna številka 09.4652,
               
            
                  —
               
               
                  :
               
               
                  finnül
               
               
                  :
               
               
                  Vapaa tuontitulleista (päätöksen 2001/822/EY 35 artikla), järjestysnumero 09.4652,
               
            
                  —
               
               
                  :
               
               
                  svédül
               
               
                  :
               
               
                  Importtullfri (beslut 2001/822/EG, artikel 35), löpnummer 09.4652.